《雪后次吴江》
宋代·程玄辅

北风吹短日，孤棹倚松陵。
城郭留残雪，江流走白冰。
新诗歌自慰，好梦笑无凭。
故旧吴山下，山阴兴欲乘。

作者简介：（1135—1196）宋徽州婺源人，字允夫，号克庵，又号翠林逸民。程鼎子。为朱熹内弟。从学于熹，与之往复论为学之要及克己之功。历任庐陵录参，与新任主管官不协，去官。有《尊德性斋小集》、《三苏纪年》等。